
讬讜诪讗 谞讙 注"讘 - 驻讬专讜砖 砖讟讬讬谞讝诇抓

讗诪专讜 诇讬讛 [讗诪专讜 诇讜] 诇专讘 讬讜住祝: 讛讻讬 注讘讬讚 [讻讱 注讜砖讛] 专讘讗, 诪驻谞讬 砖专讘 讬讜住祝 注讬讜讜专 讛讬讛 讜诇讗 专讗讛. 讗诪专 诇讬讛 [诇讜] 专讘 讬讜住祝: 讬讛讗 专注讜讗 讚转专讜诐 专讬砖讱 讗讻讜诇讛 讻专讻讗 [讬讛讬 专爪讜谉 砖讬专讜诐 专讗砖讱 注诇 讻诇 讛注讬专], 砖讻讬讜谉 砖讻讱 讗转讛 诪讻讘讚 讗转 专讘讱 鈥� 专讗讜讬 讗转讛 诇讻讘讜讚 讝讛.


讗 讻讬讜谉 砖注住拽讜 讘注谞讬谉 讛爪讜专讱 讘讛诇讬讻讛 诇讗讞讜专 讘注转 驻专讬讚转 讛转诇诪讬讚 诪谉 讛专讘, 诪讘讬讗讬诐 谞讜砖讗 讚讜诪讛. 讗诪专 专' 讗诇讻住谞讚专讬 讗诪专 专' 讬讛讜砖注 讘谉 诇讜讬: 讛诪转驻诇诇 讜住讬讬诐 转驻诇转讜 爪专讬讱 砖讬驻住讬注 砖诇砖 驻住讬注讜转 诇讗讞讜专讬讜, 讜讗讞专 讻讱 讬转谉 砖诇讜诐 砖讛讜讗 讻讬讜爪讗 诪诇驻谞讬 讛拽讚讜砖 讘专讜讱 讛讜讗, 讘讚专讱 驻专讬讚讛 砖诇 讻讘讜讚. 讗诪专 诇讬讛 [诇讜] 专讘 诪专讚讻讬 讜讛讜住讬祝: 讻讬讜谉 砖驻住注 砖诇砖 驻住讬注讜转 诇讗讞讜专讬讜 鈥� 讛转诐 讗讬讘注讬讗 诇讬讛 诇诪讬拽诐 [砖诐 爪专讬讱 讛讜讗 诇注诪讜讚] 讜诇讗 讬讞讝讜专 诪讬讚. 诪砖诇 诇转诇诪讬讚 讛谞驻讟专 诪专讘讜, 讗诐 讞讜讝专 诇讗诇转专 (诪讬讚) 诇诪拽讜诐 砖注诪讚 讘讜 讚讜诪讛 诇讻诇讘 砖砖讘 注诇 拽讬讗讜, 讜谞诪爪讗 诪拽诇拽诇 讻诇 诪讛 砖注砖讛 拽讜讚诐.


讜诪注讬专讬诐: 转谞讬讗 谞诪讬 讛讻讬 [砖谞讜讬讛 讘专讬讬转讗 讙诐 讻谉 讻讱]: 讛诪转驻诇诇, 爪专讬讱 砖讬驻住讬注 砖诇砖 驻住讬注讜转 诇讗讞讜专讬讜 讜讗讞专 讻讱 讬转谉 砖诇讜诐, 讜讗诐 诇讗 注砖讛 讻谉 鈥� 专讗讜讬 诇讜 砖诇讗 讛转驻诇诇, 砖讛专讬 讛专讗讛 讘诪注砖讬讜 砖讗讬谞讜 诪讻讘讚 讗转 讛拽讚讜砖 讘专讜讱 讛讜讗. 讜诪砖讜诐 讛讞讻诐 砖诪注讬讛 讗诪专讜: 砖谞讜转谉 砖诇讜诐 讜诪砖转讞讜讛 转讞讬诇讛 诇爪讚 讬诪讬谉 讜讗讞专 讻讱 诇砖诪讗诇, 砖谞讗诪专: "诪讬诪讬谞讜 讗砖 讚转 诇诪讜" (讚讘专讬诐 诇讙, 讘) 讜讗讜诪专: "讬驻诇 诪爪讚讱 讗诇祝 讜专讘讘讛 诪讬诪讬谞讱" (转讛诇讬诐 爪讗, 讝).


讜砖讜讗诇讬诐: 诪讗讬 讜讗讜诪专, 讻诇讜诪专 诪讚讜注 讛讜爪专讱 诇讛讜住讬祝 注讜讚 专讗讬讛 讗讞专转? 讜诪砖讬讘讬诐: 讜讻讬 转讬诪讗 讗讜专讞讗 讚诪讬诇转讗 讛讬讗 诇诪讬转讘 [讜讗诐 转讗诪专 讻讬 讚专讱 专讙讬诇讛 讛讬讗 诇转转] 讘讬诪讬谉, 砖爪讚 讝讛 专讙讬诇讬诐 诇讛砖转诪砖 讘讜, 讜诇讗 诪砖讜诐 讛讞砖讬讘讜转 砖讬砖 讘讚讘专, 注诇 讻谉 转讗 砖诪注 [讘讜讗 讜砖诪注] 诪诪讛 砖谞讗诪专: "讬驻诇 诪爪讚讱 讗诇祝 讜专讘讘讛 诪讬诪讬谞讱", 诇讜诪专 砖爪讚 讬诪讬谉 讛讜讗 讛讞砖讜讘.


诪住讜驻专: 专讘讗 讞讝讬讬讛 [专讗讛 讗转] 讗讘讬讬 讚讬讛讬讘 砖诇诪讗 诇讬诪讬谞讗 讘专讬砖讗 [砖讛讜讗 谞讜转谉 砖诇讜诐, 诪砖转讞讜讜讛 讘住讜祝 讛转驻诇讛, 诇爪讚 讬诪讬谉 转讞讬诇讛] 讗诪专 诇讬讛 [诇讜]: 诪讬 住讘专转 [讛讗诐 住讘讜专 讗转讛] 砖爪专讬讱 诇讛砖转讞讜讜转 诇爪讚 讬诪讬谉 讚讬讚讱 [砖诇讱]? 诇爪讚 砖诪讗诇 讚讬讚讱 拽讗 讗诪讬谞讗 [砖诇讱 讗谞讬 讗讜诪专] 砖讬砖 诇讛砖转讞讜讜转 转讞讬诇讛, 诪砖讜诐 讚讛讜讬 [砖讛讬讗] 讬诪讬谞讜 砖诇 讛拽讚讜砖 讘专讜讱 讛讜讗. 砖讛专讬 讛讜讗, 讻讘讬讻讜诇, 注讜诪讚 讗诇讬讱 驻谞讬诐 讗诇 驻谞讬诐. 讗诪专 专讘 讞讬讬讗 讘专讬讛 [讘谞讜] 砖诇 专讘 讛讜谞讗: 讞讝讬谞讗 诇讛讜 [专讗讬转讬 讗讜转诐] 讗转 讗讘讬讬 讜专讘讗 讚驻住注讬 诇讛讜 [砖讛讬讜 驻讜住注讬诐] 讗讜转谉 砖诇砖 驻住讬注讜转 讘讻专讬注讛 讗讞转 讜诇讗 讛讬讜 讝讜拽驻讬诐 拽讜讚诐, 砖讻诇 讝讛 讚专讱 讛讻谞注讛 讜拽讘诇转 诪专讜转 讛讬讗.


讘 砖谞讬谞讜 讘诪砖谞讛 砖讛讬讛 讛讻讛谉 讛讙讚讜诇 诪转驻诇诇 转驻诇讛 拽爪专讛 讘讘讬转 讛讞讬爪讜谉. 讜砖讜讗诇讬诐: 诪讗讬 诪爪诇讬 [诪讛 讛讬讛 诪转驻诇诇]? 专讘讗 讘专 专讘 讗讚讗 讜专讘讬谉 讘专 专讘 讗讚讗 转专讜讬讬讛讜 诪砖诪讬讛 [砖谞讬讛诐 诪砖诪讜] 砖诇 专讘 讗诪专讬 [讛讬讜 讗讜诪专讬诐] 讻讱 讛讬转讛 转驻讬诇转讜: 讬讛讬 专爪讜谉 诪诇驻谞讬讱 讛' 讗诇讛讬谞讜 砖转讛讗 砖谞讛 讝讜 讙砖讜诪讛 讜砖讞讜谞讛 (讞诪讛). 讜转讜讛讬诐 诪讬讚: 砖讞讜谞讛 诪注诇讬讜转讗 [诪注诇讛] 讛讬讗?! 讻诇讜诪专: 诇砖诐 诪讛 讬砖 诇讘拽砖 砖转讛讗 砖谞讛 讞诪讛? 讗诇讗 讗讬诪讗 [讗诪讜专] 讜转拽谉 讻讱: 讗诐 砖讞讜谞讛 讛讬讗 讛砖谞讛 讛讘讗讛 砖转讛讗 讙诐 讙砖讜诪讛 讜诇讗 讬讝讬拽 讛讞讜诐 诇讬讘讜诇.


专讘 讗讞讗 讘专讬讛 [讘谞讜] 砖诇 专讘讗 诪住讬讬诐 讘讛 讘诇砖讜谉 转驻讬诇讛 讝讜 诪砖诪讬讛 [诪砖诪讜] 砖诇 专讘 讬讛讜讚讛: 诇讗 讬注讚讬 注讘讬讚 砖讜诇讟谉 诪讚讘讬转 [讬住讜专 诪注砖讛, 讻讞, 砖诇讟讜谉 诪讘讬转] 讬讛讜讚讛, 讜诇讗 讬讛讬讜 注诪讱 讬砖专讗诇 爪专讬讻讬谉 诇驻专谞住 讝讛 诪讝讛 讗诇讗 讬转驻专谞住讜 诪转谞讜讘转 讛讗专抓, 讜诇讗 讬讝讚拽拽讜 诇注讝专转 讛讘专讬讜转. 讜诇讗 转讻谞住 诇驻谞讬讱 转驻诇转 注讜讘专讬 讚专讻讬诐 讛讛讜诇讻讬诐 讘砖注转 讛讙砖诐 讜诪转驻诇诇讬诐 砖讬驻住拽讜 讛讙砖诪讬诐.


诪住讜驻专: 专' 讞谞讬谞讗 讘谉 讚讜住讗 讛讜讛 拽讗 讗讝讬诇 讘讗讜专讞讗 [讛讬讛 诪讛诇讱 讘讚专讱] 砖讚讗 诪讟专讗 注诇讬讛 [讬专讚 讛诪讟专 注诇讬讜] 讗诪专: 专讘讜谞讜 砖诇 注讜诇诐! 讻诇 讛注讜诇诐 讻讜诇讜 讘谞讞转, 讜讞谞讬谞讗 讘爪注专. 驻住拽 诪讬讟专讗 [驻住拽 讛诪讟专] 讻讬 讗转讗 诇讘讬转讬讛 [讻讗砖专 讘讗 诇讘讬转讜] 讗诪专: 专讘讜谞讜 砖诇 注讜诇诐! 讻诇 讛注讜诇诐 讻讜诇讜 讘爪注专 砖讗讬谉 讙砖诪讬诐, 讜讞谞讬谞讗 讘谞讞转. 讗转讗 诪讬讟专讗 [讘讗 讛讙砖诐 讘讞讝专讛]. 讗诪专 专' 讬讜住祝: 诪讗讬 讗讛谞讬讗 诇讬讛 爪诇讜转讬讛 [诪讛 讛讜注讬诇讛 诇讜 转驻讬诇转讜 砖诇] 讛讻讛谉 讙讚讜诇 诇讙讘讬 专' 讞谞讬谞讗 讘谉 讚讜住讗 砖诇诪专讜转 转驻讬诇转 讛讻讛谉 讛讙讚讜诇 讘拽讜讚砖, 讙讚讜诇讛 拽讚讜砖转讜 砖诇 专' 讞谞讬谞讗 讘谉 讚讜住讗 砖讛拽讚讜砖 讘专讜讱 讛讜讗 注讜砖讛 诇讜 专爪讜谞讜. 


砖谞讬谞讜 讘诪砖谞讛 讻讬 诇讗 讛讬讛 讛讻讛谉 讛讙讚讜诇 诪讗专讬讱 讘转驻讬诇转讜. 讜转谞讜 专讘谞谉 [砖谞讜 讞讻诪讬诐] 讘转讜住驻转讗: 诪注砖讛 讘讻讛谉 讙讚讜诇 讗讞讚 砖讛讗专讬讱 讘转驻诇转讜, 讜谞诪谞讜 (讛讞诇讬讟讜) 讗讞讬讜 讛讻讛谞讬诐 诇讬讻谞住 讗讞专讬讜 砖诪讗 诪转 讗讜 讛转注诇祝 讜讬砖 诇讛讜爪讬讗讜. 讛转讞讬诇讜 讛诐 谞讻谞住讬谉 讜讛讜讗 讬讜爪讗. 讗诪专讜 诇讜: 诪驻谞讬 诪讛 讛讗专讻转 讘转驻诇转讱? 讗诪专 诇讛诐: 讜诪讚讜注 诇讗, 讜讻讬 拽砖讛 讘注讬谞讬讻诐 砖讛转驻诇诇转讬 注诇讬讻诐 讜注诇 讘讬转 讛诪拽讚砖 砖诇讗 讬讞专讘? 讗诪专讜 诇讜: 讗诇 转讛讬 专讙讬诇 诇注砖讜转 讻谉, 砖讛专讬 砖谞讬谞讜: 诇讗 讛讬讛 诪讗专讬讱 讘转驻诇转讜 讻讚讬 砖诇讗 诇讛讘注讬转 (诇讛驻讞讬讚) 讗转 讬砖专讗诇 砖诪讗 诪转 砖诐.


讙 诪砖谞讛 诪砖谞讬讟诇 讗专讜谉 讛拽讜讚砖 讘讙诇讜转, 讗讘谉 讛讬转讛 砖诐 讘拽讜讚砖 讛拽讚砖讬诐 诪讬诪讜转 谞讘讬讗讬诐 讛专讗砖讜谞讬诐, 讚讜讚 讜砖诪讜讗诇 砖讬住讚讜 讗转 讛诪拽讚砖, 讜讗讘谉 讝讜 "砖转讬讬讛" 讛讬转讛 谞拽专讗转, 讜讛讬转讛 讙讘讜讛 诪谉 讛讗专抓 砖诇砖 讗爪讘注讜转 讜注诇讬讛 讛讬讛 谞讜转谉 讗转 讛拽讟讜专转. 诇讗讞专 砖讬爪讗 讛讻讛谉 讛讙讚讜诇 诪拽讜讚砖 讛拽讚砖讬诐 谞讟诇 讗转 讛讚诐 砖诇 驻专 讛讞讟讗转 诪诪讬 砖讛讬讛 诪诪专住 讘讜 砖诇讗 讬拽专讜砖, 讜谞讻谞住 砖讜讘 诇诪拽讜诐 砖谞讻谞住 讘拽讜讚砖 讛拽讚砖讬诐 讜注诪讚 讘诪拽讜诐 砖注诪讚 拽讜讚诐 讘讛拽讟专转 讛拽讟讜专转, 讘讬谉 讛讘讚讬诐, 讜讛讝讛 诪诪谞讜 诪谉 讛讚诐, 讛讝讗讛 讗讞转 诇诪注诇讛 讜砖讘注 讛讝讗讜转 诇诪讟讛.


讜诇讗 讛讬讛 诪转讻讜讜谉 诇讛讝讜转 诇讗 诇诪注诇讛 诪诪砖 讜诇讗 诇诪讟讛 诪诪砖 讗诇讗 讻诪爪诇讬祝 讘砖讜专讛 讗讞转, 讝讜 诪转讞转 诇讝讜. 讜讻讱 讛讬讛 诪讜谞讛 讘讛讝讗讜转讬讜, 砖诇讗 讬讟注讛: 讗讞转, 讗讞转 讜讗讞转, 讗讞转 讜砖转讬诐, 讗讞转 讜砖诇砖, 讗讞转 讜讗专讘注, 讗讞转 讜讞诪砖, 讗讞转 讜砖砖, 讗讞转 讜砖讘注. 讬爪讗 诪砖诐 讜讛谞讬讞讜 诇讚诐 砖谞砖讗专 注诇 讻谉 讛讝讛讘 砖讘讛讬讻诇.


讛讘讬讗讜 诇讜 讗转 讛砖注讬专 讛讞讟讗转 诇讛', 砖讞讟讜, 讜拽讘诇 讘诪讝专拽 讗转 讚诪讜, 谞讻谞住 诇诪拽讜诐 砖谞讻谞住 讘拽讜讚砖 讛拽讚砖讬诐 讜注诪讚 讘诪拽讜诐 砖注诪讚, 讜讛讝讛 诪诪谞讜 讗讞转 诇诪注诇讛 讜砖讘注 诇诪讟讛, 讜讻讱 讛讬讛 诪讜谞讛, 讻讚专讱 砖诪谞讛 讘讚诐 讛驻专: 讗讞转, 讗讞转 讜讗讞转, 讗讞转 讜砖转讬诐 讜讻讜' 讬爪讗 讜讛谞讬讞讜 讙诐 讛讜讗 注诇 讻谉 讛讝讛讘 讛砖谞讬 砖讛讬讛 讘讛讬讻诇. 专' 讬讛讜讚讛 讗讜诪专: 诇讗 讛讬讛 砖诐 讗诇讗 讻谉 讗讞讚 讘诇讘讚, 讜注诇讬讜 讛讬讜 诪谞讬讞讬诐 讗转 砖谞讬 讛讘讝讬讻讬诐, 讜讻讱 讛讬讛 注讜砖讛: 谞讟诇 讚诐 讛驻专 诪谉 讛讻谉 讜讛谞讬讞 讚诐 讛砖注讬专 讘诪拽讜诪讜


讜讛讝讛 诪诪谞讜 诪讚诐 讛驻专 注诇 讛驻专讜讻转 砖讻谞讙讚 (诪讜诇) 讛讗专讜谉 诪讘讞讜抓, 讗讞转 诇诪注诇讛 讜砖讘注 诇诪讟讛 讜诇讗 讛讬讛 诪转讻讜讜谉 讜讻讜'. 讜讻讱 讛讬讛 诪讜谞讛 讜讻讜'. 住讬讬诐 谞讟诇 讚诐 讛砖注讬专 诪谉 讛讻谉 讜讛谞讬讞 讚诐 讛驻专 讘诪拽讜诪讜 注诇 讛讻谉 讜讛讝讛 诪诪谞讜 诪讚诐 讛砖注讬专 注诇 讛驻专讜讻转 砖讻谞讙讚 讛讗专讜谉 诪讘讞讜抓 讻讚专讱 砖注砖讛 讘讚诐 讛驻专, 讗讞转 诇诪注诇讛 讜砖讘注 诇诪讟讛 讜讻讜'. 诇讗讞专 诪讻谉 注讬专讛 讚诐 讛驻专 诇转讜讱 讚诐 讛砖注讬专, 讜谞转谉 砖讜讘 讗转 讛讚诐 诪谉 讛诪讝专拽 讛诪诇讗 讗诇 转讜讱 讛诪讝专拽 讛专讬拽谉 讻讚讬 诇注专讘 讬驻讛 讗转 讛讚诪讬诐.


讚 讙诪专讗 注诇 诇砖讜谉 讛诪砖谞讛 诪注讬专讬诐: "诪砖谞讙谞讝 讛讗专讜谉 "诇讗 拽转谞讬 [砖谞讬谞讜], 讗诇讗 "诪砖谞讬讟诇", 讜讗诐 讻谉 转谞谉 [砖谞讬谞讜 讘诪砖谞讛] 讻诪讗谉 讚讗诪专 [讻砖讬讟转 诪讬 砖讗诪专] 讻讬 讗专讜谉 讙诇讛 诇讘讘诇 讜诇讗 谞讙谞讝 讘诪拽讜诪讜. 讚转谞讬讗 [砖讻谉 砖谞讬谞讜 讘讘专讬讬转讗]: 专' 讗诇讬注讝专 讗讜诪专: 讗专讜谉 讙诇讛 诇讘讘诇, 砖谞讗诪专: "讜诇转砖讜讘转 讛砖谞讛 砖诇讞 讛诪诇讱 谞讘讜讻讚谞讗爪专 讜讬讘讗讛讜 讘讘诇讛 注诐 讻诇讬 讞诪讚转 讘讬转 讛'" (讚讘专讬 讛讬诪讬诐 讘' 诇讜, 讬), 讜讻诇讬 讛讞诪讚讛 讛诪讬讜讞讚 讛诇讗 讛讜讗 讗专讜谉 讛讘专讬转.


讜讻谉 专' 砖诪注讜谉 讘谉 讬讜讞讗讬 讗讜诪专: 讗专讜谉 讙诇讛 诇讘讘诇, 砖谞讗诪专: "讛谞讛 讬诪讬诐 讘讗讬诐 讜谞讬砖讗 讻诇 讗砖专 讘讘讬转讱 讜讗砖专 讗爪专讜 讗讘讜转讬讱 注讚 讛讬讜诐 讛讝讛 讘讘诇 诇讗 讬讜转专 讚讘专 讗诪专 讛'" (讬砖注讬讛 诇讟, 讜) 鈥� 讗诇讜 注砖专转 讛讚讘专讜转 砖讘讜, 砖讙诐 讛诐 诇讗 谞讜转专讜.


讜专' 讬讛讜讚讛 讘谉 诇拽讬砖 讗讜诪专: 讗专讜谉 讘诪拽讜诪讜 谞讙谞讝, 砖谞讗诪专: "讜讬专讗讜 专讗砖讬 讛讘讚讬诐 诪谉 讛拽讚砖 注诇 驻谞讬 讛讚讘讬专 讜诇讗 讬专讗讜 讛讞讜爪讛 讜讬讛讬讜 砖诐 注讚 讛讬讜诐 讛讝讛" (诪诇讻讬诐 讗' 讞, 讞) 讜讘讻诇 诪拽讜诐 砖谞讗诪专 "注讚 讛讬讜诐 讛讝讛", 谞砖讗专 讻讱 诇注讜诇诐, 砖讛专讬 讘讻诇 讝诪谉 讗驻砖专 诇拽专讜讗 讻谉. 诪砖诪注 砖谞讙谞讝 讛讗专讜谉 讘诪拽讜诪讜.


讜诪注讬专讬诐: 讜砖讬讟讛 讝讜 砖讗专讜谉 讙诇讛 诇讘讘诇 驻诇讬讙讗 [讞诇讜拽讛] 注诇 讚注转 注讜诇讗 砖讗诪专 注讜诇讗, 砖讗诇 专' 诪转讬讗 讘谉 讞专砖 讗转 专' 砖诪注讜谉 讘谉 讬讜讞讗讬 讻砖讛讬讛 讘专讜诪讬: 讜讻讬 诪讗讞专 砖专' 讗诇讬注讝专 诪诇诪讚谞讜 驻注诐 专讗砖讜谞讛 讜砖谞讬讛, 讻诇讜诪专: 讘砖谞讬 讻转讜讘讬诐, 讻讬 讗专讜谉 讙诇讛 诇讘讘诇, 驻注诐 专讗砖讜谞讛 诪诇诪讚谞讜 讛讗 讚讗诪专谉 [讝讜 砖讗诪专谞讜] 砖讛讘讬讗 诪谉 讛讻转讜讘: "讜讬讘讗讛讜 讘讘诇讛 注诐 讻诇讬 讞诪讚转 讘讬转 讛'" (讚讘专讬 讛讬诪讬诐 讘' 诇讜, 讬), 驻注诐 砖谞讬讛 诪讗讬 [诪讛] 讛讬讗? 鈥� 砖讗诪专 专' 讗诇讬注讝专: 讚讻转讬讘 [砖谞讗诪专]: "讜讬爪讗 诪讘转 爪讬讜谉

